หุ้นโซลปิดบวกเพียง 0.06% เหตุตลาดขาดปัจจัยชี้นำ
หุ้นโซลปิดบวกเพียง 0.06% เหตุตลาดขาดปัจจัยชี้นำ
25 ม.ค. 2560

ดัชนีคอมโพสิตตลาดหุ้นเกาหลีใต้ปิดบวกเพียงเล็กน้อยในวันนี้ ขณะนักลงทุนส่วนใหญ่ปลีกตัวอยู่นอกตลาดเนื่องจากไม่มีปัจจัยชี้นำที่สำคัญ สำหรับสกุลเงินวอนอ่อนค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 1.18 จุด หรือ +0.06% ปิดที่ 2,066.94 จุด โดยมีปริมาณการซื้อขาย 305.68 ล้านหุ้น มูลค่า 4.08 ล้านล้านวอน (3.5 พันล้านดอลลาร์สหรัฐ) โดยมีหุ้นลบมากกว่าหุ้นบวกในสัดส่วน 576 ต่อ 252
อย่างไรก็ตาม หุ้นกุล่มเทคโนโลยีปรับตัวขึ้นสวนทางตลาด นำโดยหุ้นซัมซุง อิเล็คโทรนิคส์ที่พุ่งขึ้นถึง 3.25% ทำสถิติสูงสุดอีกครั้ง หลังจากบริษัทเผยกำไรจากการดำเนินงานประจำไตรมาส 4/2559 พุ่งขึ้น 50% แตะที่ 9.22 ล้านล้านวอน เนื่องจากธุรกิจชิปสามารถทำรายได้อย่างแข็งแกร่ง จึงสามารถชดเชยยอดขายสมาร์ทโฟนที่ลดลง